ROMÂNIA

JUDETUL BRĂILA
COMUNA MOVILA MIRESII

CONSILIUL LOCAL  

INITIATOR - PRIMAR
 PROIECT DE HOTĂRÂRE NR.65
DIN 4.11.2024
Privind desemnarea reprezentanților Consiliului local al comunei Movila Miresii în

 Consiliul de administrație al Școlii Gimnaziale Movila Miresii și în

Comisia de evaluare și asigurare a calității din cadrul Școlii Gimnaziale Movila Miresii în anul scolar 2024-2025
Consiliul local al comunei Movila Miresii întrunit în ședință  ordinară  în data de 8.11.2024;

 
    Având în vedere:

· Adresele Scolii Gimnaziale Movila Miresii nr. 2610 si 2611/4.09.2024 prin care solicită desemnarea reprezentanților Consiliului local Movila Miresii în Consiliul de administrație și Comisia de asigurare a calității;

· Referatul de aprobare întocmit de dl. primar Panțuru Dumitru în calitate de inițiator al proiectului de hotărâre și raportul intocmit de dl. secretar  general al comunei;

· Avizul favorabil al Comisiei pentru  pentru sănătate, învățământ, cultură, protecție socială, activități sportive și de agrement;
             În conformitate cu prevederile:

· Art. 128, alin.(2), lit c și art. 234, alin.(5), lit. e din Legea învățământului preuniversitar nr. 198/2023, cu modificările și completările ulterioare;
· Metodologia-cadru de organizare si funcționare a consiliilor de administrație din unitățile de învățamânt preuniversitar aprobată prin Ordinul Ministrului educației nr. 6223/2023;
· Art.129, alin.2 litera”d”, alin.7 lit.”a” si art. 139, alin.(a)  din OUG nr. 57/2019, privind Codul administrativ, cu modificările și completările ulterioare;
 În temeiul prevederilor art. 196 alin.(1), lit. a din OUG nr. 57/2019, privind Codul administrativ, cu modificările și completările ulterioare;
Consiliul local al comunei Movila Miresii

Adoptă prezenta:

HOTĂRĂRE :


  Art. 1 –   Următorii consilieri locali sunt desemnați în calitate de reprezentanți al Consiliului local al comunei Movila Miresii în Consiliul de Administrație al Școlii Gimnaziale Movila Miresii în anul școlar 2024-2025:

1. ...............
2. .................
 Art. 2 Dl. consilier local ............... este desemnat în calitate de reprezentant  al Consiliului local al comunei Movila Miresii în Comisia de evaluare și asigurare a calității din cadrul  Școlii Gimnaziale Movila Miresii în anul școlar 2024-2025
           Art. 2 Prezenta hotărâre va fi comunicată Instituției Prefectului județului Brăila și Scolii Gimnaziale Movila Miresii prin grija secretarului general al comunei.

          Art.  4 Prezenta hotărâre va fi adusa la cunoștință publică prin publicare în Monitorul Oficial Local prin grija secretarului general al comunei.

Aceasta hotărâre a fost adoptată în ședință publica la data de 8.11.2024 cu un număr de ..... voturi, din numărul total de 13  consilieri locali  în funcție.

Primar,

Panțuru Dumitru

Avizat pentru legalitate,

Secretarul general al comunei,

Drăguș Viorel
JUDETUL BRAILA

COMUNA MOVILA MIRESII

PRIMAR

Nr. 7806/4.11.2024
REFERAT DE APROBARE 



Subsemnatul Panturu Dumitru, primarul comunei Movila Miresii, judetul Braila, prin prezentul propun desemnarea reprezentantilor Consiliului local in Consiliul de administratie al Scolii cu cls. I-VIII Movila Miresii și în Comisia de evaluare si asigurare a calitatii.

                   Școala Gimnaziala Movila Miresii ne-a solicitat prin adresele 2610 si 2611/4.09.2024 desemnarea reprezentanților Consiliului local Movila Miresii în Consiliul de administrație (2 consilieri)  și Comisia de asigurare a calității ( 1 consilieri).



Deoarece noul Consiliului local s-a constituit în luna octombrie 2024, am amânat desemnarea acestora până la momentul primei ședințe a noului Consiliul local, astfel că prin prezentul propunem aprobarea hotărârii privind desemnarea a 2 consilieri în cadrul CA si 1 consilier în cadrul CEAC.
Primar,

Panțuru Dumitru

JUDETUL BRAILA

COMUNA MOVILA MIRESII

INSTITUTIA PRIMARULUI

Nr.7807/4.11.2024
RAPORT
desemnarea reprezentanților Consiliului local al comunei Movila Miresii în

 Consiliul de administrație al Școlii Gimnaziale Movila Miresii și în Comisia de evaluare și asigurare a calității din cadrul Școlii Gimnaziale Movila Miresii în anul scolar 2024-2025

            Subsemnatul Dragus Viorel, secretar general al  comunei, în urma analizării proiectului de hotarare mai sus menționat prin prezentul va aduc la cunoștință următoarele dispoziții legale în materie:

1. Referitor la conducerea unităților învăţământ preuniversitar de stat:

           Legea învățământulu preuniversitar de stat nr. 198/2022, cu modificările și completările ulterioare:

             Art. 128. - (1) Unităţile de învăţământ preuniversitar de stat cu personalitate juridică, cu excepţia celor din sistemul de apărare, ordine publică şi securitate naţională, sunt conduse de consiliile de administraţie, de directori şi de directori adjuncţi, unde este cazul. În exercitarea atribuţiilor ce le revin, consiliile de administraţie şi directorii conlucrează cu: 

a) Comisia pentru Evaluarea şi Asigurarea Calităţii, denumită în continuare CEAC;
b) Comisia pentru Formare şi Dezvoltare în Cariera Didactică, denumită în continuare CFDCD;
c)  consiliul profesoral;
d) autorităţile administraţiei publice locale;
e) consiliul reprezentativ al părinţilor şi asociaţiile de părinţi, acolo unde există;

f) organizaţiile sindicale afiliate federaţiilor sindicale reprezentative la nivel de sector de negociere colectivă învăţământ preuniversitar
g) consiliul şcolar al elevilor. 

              (2) În unităţile de învăţământ de stat, consiliul de administraţie este organul deliberativ de conducere al unităţii de învăţământ şi este constituit din 7, 9 sau 11 membri, astfel: 

               a) în cazul în care consiliul de administraţie este format din 7 membri, aceştia sunt: directorul, 2 cadre didactice, 2 reprezentanţi ai părinţilor, primarul sau un reprezentant al primarului, un reprezentant al consiliului local. Prevederile se aplică în mod corespunzător unităţilor de învăţământ cu efective mai mici de 300 de beneficiari primari. Cvorumul de şedinţă este constituit în prezenţa a cel puţin 4 membri;

               b) în cazul în care consiliul de administraţie este format din 9 membri, aceştia sunt: directorul, 3 cadre didactice, din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 2 reprezentanţi ai părinţilor. Prevederile se aplică în mod corespunzător unităţilor de învăţământ cu efective între 301 şi 400 de beneficiari primari. Cvorumul de şedinţă este constituit în prezenţa a cel puţin 5 membri;
               c) în cazul în care consiliul de administraţie este format din 11 membri, aceştia sunt: directorul, 4 cadre didactice din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 3 reprezentanţi ai părinţilor. Prevederile se aplică în mod corespunzător unităţilor de învăţământ cu efective de peste 400 de beneficiari primari. Cvorumul de şedinţă este constituit în prezenţa a cel puţin 6 membri;
             Metodologia -cadru de organizare si functionare a consiliilor de administratiie din unitatile de invatamant preuniversitar aprobata prin Ordinul Ministrului educatiei nr. 6223/2023, in cazul unităţilor de învăţământ cu efective de peste 400 de beneficiari primari (elevi si prescolari), consiliul de administraţie este format din 11 membri: directorul, 4 cadre didactice din cota cărora un loc poate fi alocat unui reprezentant al personalului didactic auxiliar, 3 reprezentanţi ai părinţilor, primarul sau un reprezentant al primarului, 2 reprezentanţi ai consiliului local.  

            Art. 234. - (1) Directorul şi consiliul de administraţie ai unităţii de învăţământ sau, după caz, ai unităţii de educaţie extraşcolară sunt direct responsabili de calitatea educaţiei furnizate.

            (2) La nivelul fiecărei unităţi de învăţământ preuniversitar din România funcţionează Comisia pentru evaluarea şi asigurarea calităţii educaţiei, în conformitate cu prevederile unei proceduri aprobate prin ordin al ministrului educaţiei.
           (5) Componenţa Comisiei pentru evaluarea şi asigurarea calităţii educaţiei în unităţile din învăţământul preuniversitar cuprinde: 

  a) 1 - 3 reprezentanţi ai corpului profesoral, aleşi prin vot secret de consiliul profesoral;
                b) un reprezentant al sindicatului reprezentativ, desemnat de acesta;
                c) un reprezentant al părinţilor, în cazul învăţământului preşcolar, primar, gimnazial sau liceal;
                d) un reprezentant al elevilor, în cazul învăţământului liceal şi postliceal;
                e) un reprezentant al consiliului local;
               f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor. 

2. Competențele autorităților publice locale în materie:

           Art. 129, alin. (7) din OUG nr. 57/2019, privind Codul administrativ, cu modificările și completările ulterioare: În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: 

a) educaţia;

b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;

c) sănătatea;

d)  cultura;

e) tineretul;

f) sportul;

g) ordinea publică;

h) situaţiile de urgenţă;

i) protecţia şi refacerea mediului;

j) conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;

k) dezvoltarea urbană;

l) evidenţa persoanelor;

m) podurile şi drumurile publice;

n)  serviciile comunitare de utilităţi publice de interes local;

o) serviciile de urgenţă de tip salvamont, salvamar şi de prim ajutor;

p) activităţile de administraţie social - comunitară;

q) locuinţele sociale şi celelalte unităţi locative aflate în proprietatea unităţii administrativ - teritoriale sau în administrarea sa;

r) punerea în valoare, în interesul colectivităţii locale, a resurselor naturale de pe raza unităţii administrativ - teritoriale;

s) alte servicii publice de interes local stabilite prin lege. 

            Avand in vedere cele expuse mai sus, apreciem că proiectul de hotărâre mai sus menționat  îndeplinește prevederile legale in vigoare.

Secretar general,

Drăguș Viorel

